Diari Oficial de la Generalitat Valenciana


Sumari del DOGV 4072, del 27-08-2001 (2001/8501)

ORDRE de 21 d`agost de 2001, de la Conselleria de Benestar Social, per la qual es regulen i convoquen les prestacions econòmiques individualitzades d'acolliment familiar especialitzat en Família Educadora en la modalitat d'.Urgència . Diagnòstic., per a l'exercici 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8501


Data del document
:   21-08-2001

Organisme emissor
:   Conselleria de Benestar Social

Tipus de document
:   Ordre

Descriptors 

:   * protecció de la infància
    * dret de custòdia
    * suport econòmic
    * família

ORDRE de 21 d`agost de 2001, de la Conselleria de Benestar Social, per la qual es regulen i convoquen les prestacions econòmiques individualitzades d'acolliment familiar especialitzat en Família Educadora en la modalitat d'?Urgència - Diagnòstic?, per a l'exercici 2001. [2001/8501]
  
La Llei Orgànica 1/1996, de 15 de gener, de Protecció Jurídica del Menor, de modificació Parcial del Codi Civil i de la Llei d'Enjudiciament Civil, encomana a les Administracions Públiques competents en matèria de protecció de menors, l'adopció de mesures preventives i protectores que garantisquen la seua assistència moral i material.
  
El Decret 7/2000, de 22 de maig, del president de la Generalitat Valenciana, pel qual s'assigna a la Presidència i a les Conselleries determinades competències, designa a la Conselleria de Benestar Social com l'òrgan directiu amb competències en matèria de protecció de menors.
  
Al seu torn el Govern Valencià, mitjançant Decret 93/2001, de 22 de maig, ha aprovat el Reglament de Mesures de Protecció Jurídica del Menor a la Comunitat Valenciana. En l'article 46.2.b) d'aquest es defineixen com a acolliments en família educadora, aquells, simples o permanents, ?que es formalitzen amb persones sense vinculació alguna amb el menor, d'acord amb l'interés educatiu d'aquest?. Així mateix es descriu l'acolliment en família educadora com ?un recurs especialitzat en funció de la preparació i suports específics requerits tant per la família educadora com pel personal tècnic implicat en aquest, a fi de cobrir les especials necessitats de determinats menors?.
  
A fi de garantir aquests aspectes específics del recurs de Família Educadora, la Conselleria de Benestar Social impulsa mesures per a la major especialització del recurs de Família Educadora de manera que des d'ell es puga donar una resposta de qualitat a un nombre més gran de casos de menors en situació de risc o desemparament a la Comunitat Valenciana.
  
Una de les situacions específiques que requereix especial preparació i suport és la d'aquells menors que com és urgent assumir la guarda d'aquests per a la seua protecció immediata, no es disposa en aquest moment de tota la informació necessària per a la presa de decisions sobre el recurs més idoni d'acord amb el seu superior interés. Aquesta modalitat tècnica d'Acolliment d'Urgència - Diagnòstic es conforma, per tant, com un recurs alternatiu a l'acolliment d'aquests menors en centres de recepció o de primera acollida.
  
Perquè aquesta alternativa siga una realitat, és imprescindible l'existència d'un grup de persones o famílies que, a més dels criteris d'aptitud exigibles a qualsevol família educadora, posseïsca una disponibilitat permanent i immediata per a l'acolliment i tinguen especials actituds, aptituds i formació per a col·laborar, amb els tècnics implicats, en el procés d'observació del menor o la menor, així com en el seu transvasament a un altre recurs més estable o en el seu retorn a la família d'origen.
  
Per tant la labor d'aquestes famílies va més enllà de l'acolliment, en la mesura que en acceptar unes condicions d'urgència i d'indeterminació del pronòstic del cas, la seua dinàmica quotidiana queda condicionada per la seua disponibilitat fins i tot en el cas que no acullen.
  
Per tot això, i juntament amb una altra sèrie de mesures encaminades a l'especialització del recurs de famílies educadores, es requereix una especial compensació econòmica que contribuïsca que la realització d'aquesta labor solidària no implique una deterioració en la seua situació socioeconòmica. Per a això aquesta convocatòria preveu les ajudes econòmiques individualitzades d'acolliment familiar en la seua modalitat especialitzada de Família Educadora d'Urgència - Diagnòstic.
  
En virtut d'això i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Títol I
  
Prestacions Econòmiques Individuals per a Famílies
  
Educadores d'Urgència - Diagnòstic
  
Article 1. Objecte.
  
És objecte d'aquesta ordre, regular i convocar les ajudes destinades a prestacions econòmiques individuals d'acolliment familiar simple en la seua modalitat especialitzada de Famílies Educadores d'Urgència - Diagnòstic, per a acolliments formalitzats en el període comprés entre l'1 d'agost i el 31 de desembre del 2001 ambdós inclosos,
  
Article 2. Àmbit.
  
Es convoquen ajudes econòmiques dirigides a persones físiques o nuclis familiars, que figuren com a ?Família Educadora d'Urgència - Diagnòstic- en els arxius administratius de la corresponent direcció territorial de la Conselleria de Benestar Social.
  
Article 3. Concepte de les ajudes.
  
1. Les ajudes regulades en aquesta ordre ho seran sobre la base de subvencionar els següents conceptes:
  
a) Despeses de manutenció de caràcter periòdic, derivats de l'obligació d'atendre, alimentar i educar el menor o la menor, acollit de forma urgent i per a diagnòstic de la seua situació psicosocial, pel temps determinat que dure l'acolliment familiar simple formalitzat segons el que disposa l'article 173.2 del Codi Civil
  
b) Els costos directes o indirectes provocats pel fet de mantenir una disponibilitat contínua per l'acolliment familiar d'un menor durant el període entre el cessament d'un acolliment i la formalització d'un de nou, així com les despeses derivades del temps dedicat al reciclatge formatiu continu i a la col·laboració amb els tècnics instructors dels expedients o de les entitats col·laboradores d'integració familiar.
  
2. A efectes d'aquesta ordre es consideren acolliments familiars d'urgència - diagnòstic, aquells acolliments simples de menors que es troben davall la tutela o guarda de la Generalitat Valenciana; que en el moment de la seua formalització no hagen complit els set anys d'edat; com un recurs alternatiu a la seua permanència en centre de recepció o primera acollida i durant un període màxim de nou mesos.
  
La finalitat de l'acolliment d'urgència - diagnòstic és la d'atendre, en un ambient familiar, les necessitats bàsiques del menor durant el període necessari per a demanar la informació precisa per a proposar la mesura de protecció més beneficiosa per a aquest o, si és procedent, el retorn amb els seus pares o tutors.
  
3. La disponibilitat a què fa referència l'apartat 1.b) d'aquest article s'acreditarà mitjançant document formalitzat per la família educadora.
  
Per circumstàncies personals o familiars justificades aquesta disponibilitat podrà quedar en suspens a petició de la família educadora en aquest cas no podrà percebre's la prestació regulada en aquesta ordre durant el període en què es mantinga tal petició.
  
La reiterada petició de suspensió de la disponibilitat o el manteniment d'aquesta per més de 6 mesos podrà donar lloc a la revisió d'ofici de l'aptitud per a la modalitat especialitzada d'acolliment familiar d'urgència - diagnòstic. Circumstància semblant podrà donar-se en el cas que, a pesar de la disponibilitat manifesta, es refusara de forma injustificada i/o reiterada la proposta d'un acolliment que compleix els criteris del Programa de Famílies Educadores d'Urgència - Diagnòstic.
  
Article 4. Beneficiaris.
  
Les ajudes regulades en aquest capítol es dirigeixen a les persones físiques o nuclis familiars que figuren en els arxius administratius de la Conselleria de Benestar Social després de Resolució d'Aptitud de Família Educadora d'Urgència - Diagnòstic dictada pel/la titular de la direcció territorial de la Conselleria de Benestar Social.
  
Article 5. Quantia de les ajudes.
  
L'import de les ajudes objecte d'aquesta convocatòria es concedirà d'acord amb als següents mòduls econòmics:
  
Per acolliment d'un o una menor:
  
3.900 PTA./dia (23,44 euros / dia)
  
Per acolliment simultani de 2 menors:
  
6.800 PTA/dia (40,87 euros / dia)
  
Per acolliment simultani de 3 o més menors:
  
8.900 PTA/dia (53,49 euros / dia)
  
Per despeses derivades del manteniment de la disponibilitat per a acollir sense que hi haja formalització d'acolliment:
  
800 PTA/dia (4,81 euros/dia)
  
Títol II
  
Procediment
  
Capítol I
  
Inici del procediment
  
Article 6. Inici.
  
La tramitació del procediment s'iniciarà per sol·licitud de la persona o persones interessades i s'ajustarà al que estableix aquesta ordre i, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les ajudes regulades en aquest capítol podran també tramitar-se d'ofici, simultàniament a la inscripció en el Registre de Famílies Educadores, sent necessària en tot cas la conformitat del destinatari o destinatària de l'ajuda.
  
Article 7. Documentació.
  
Juntament amb la sol·licitud, segons model establit en l'annex I d'aquesta ordre, o si és procedent la conformitat expressa per a percebre l'ajuda, s'adjuntarà la següent documentació:
  
a) Còpia compulsada o acarada per l'administració, del DNI o NIF del sol·licitant o sol·licitants.
  
b) Còpia compulsada o acarada per l'administració, de la cartilla de la Seguretat Social.
  
c) Còpia compulsada o acarada per l'administració, del Llibre de Família.
  
d) Còpia compulsada o acarada per l'administració de la Resolució vigent per la qual es declara l'aptitud com a Família Educadora d'Urgència - Diagnòstic.
  
e)La ?fitxa de manteniment de tercers?, segons model que es facilitarà per les direccions territorials de la Conselleria de Benestar Social segons l'annex II, i que servirà per a acreditar la titularitat del compte bancari a través de la qual el beneficiari desitja percebre l'ajuda.
  
Tot això sense perjuí del que disposa l'article 35, apartat f, de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, pel qual els ciutadans tenen dret a no presentar documents que ja es troben en poder de l'administració actuant.
  
Article 8. Lloc de presentació.
  
Les sol·licituds de prestacions econòmiques que regula aquesta ordre, es presentaran juntament amb la documentació requerida, en la direcció territorial de la Conselleria de Benestar Social de la província on residisca la persona o persones sol·licitants, sense perjuí del que disposa l'article 38.4 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú.
  
Article 9. Termini de presentació.
  
El termini de presentació de sol·licituds serà des de l'endemà de la publicació de l'Ordre en el Diari Oficial de la Generalitat Valenciana fins al 31 d'octubre de l'any 2001, inclusivament.
  
No obstant això amb caràcter extraordinari podran admetre's i tramitar-se aquelles sol·licituds presentades amb posterioritat a aquesta última data i amb anterioritat al 31 de desembre del 2001, sempre que s'acredite documentalment la necessitat fora del termini normal de presentació de sol·licituds.
  
Article 10. Esmena de la sol·licitud.
  
1. Una vegada rebudes les sol·licituds, i incoat l'expedient, les direccions territorials de la Conselleria de Benestar Social les verificaran i podran realitzar d'ofici les actuacions que consideren necessàries per a la determinació, el coneixement i la comprovació de les dades en virtut de les quals s'ha de pronunciar la resolució.
  
2. Quan la sol·licitud no reunisca els requisits exigits, o no acompanye la documentació que d'acord amb aquesta ordre resulte exigible, es notificarà a la persona interessada la causa que impedeix la continuació del procediment, i se li requerirà perquè de conformitat amb l'article 71.1. de la Llei 30/1992, de 26 de novembre, en el termini de 10 dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la esmentada Llei.
  
Capítol II
  
Ordenació i instrucció del procediment
  
Article 11. Ordenació i instrucció.
  
En les fases d'ordenació i instrucció del procediment, i a la vista de la documentació que hi ha obren-te en l'expedient es podrà demanar informes dels organismes i entitats que es considere convenient i efectuar les comprovacions necessàries sobre el compliment dels extrems regulats en aquesta convocatòria.
  
Article 12. Estudi de l'expedient.
  
Una vegada complet l'expedient, la secció amb competència en matèria de protecció de menors de la direcció territorial de la Conselleria de Benestar Social, procedirà a l'estudi del compliment dels extrems regulats en aquesta ordre.
  
Capítol III
  
Finalització del procediment
  
Article 13. Proposta de resolució.
  
En base a l'estudi de l'expedient s'elevarà proposta de resolució que serà firmada per la persona titular de la direcció territorial de la Conselleria de Benestar Social de la província en què residisca la persona o persones sol·licitants.
  
Article 14. Resolució.
  
Es delega en el director general de la Família, Menor i Adopcions la resolució de les ajudes previstes en aquesta ordre.
  
El termini màxim per a resoldre les sol·licituds i notificar les resolucions dictades sobre les ajudes regulades en aquesta ordre serà de dos mesos a comptar des que la sol·licitud tinga entrada en qualsevol dels registres de la Conselleria de Benestar Social. No obstant això, si s'hagueren presentat sol·licituds d'ajudes amb anterioritat a la publicació dels crèdits per al finançament d'aquest tipus d'ajudes, el termini de resolució d'aquestes concretes sol·licituds es computarà des de la data en què es dicte la resolució de la Conselleria de Benestar Social per la qual es done publicitat a tals crèdits.
  
En aquells supòsits en què no es notifique resolució expressa en el termini assenyalat, haurà d'entendre's desestimada la sol·licitud.
  
Article 15. Recursos.
  
Les resolucions dictades pel director general de la Família, Menor i Adopcions, en adoptar-se per delegació, indicaran expressament aquesta circumstància i es consideraran dictades per l'òrgan que delega, esgotant la via administrativa, i es poden interposar potestativament recurs de reposició o bé acudir directament a l'ordre jurisdiccional contenciós administratiu en la forma, termini i condicions que determina la llei reguladora d'aquesta jurisdicció.
  
Títol III
  
Del pagament
  
Article 16. Pagament de les prestacions.
  
1. El pagament de les prestacions anirà a càrrec de la línia de subvenció T4964/01, aplicació pressupostària 90.11.05.9031.057.14.2, corresponent a l'exercici 2001 de la Generalitat Valenciana.
  
2. El pagament als beneficiaris es realitzarà a mes vençut contra presentació de la documentació justificativa que acredite el dret del beneficiari a la percepció de l'ajuda. Aquesta documentació consistirà en un informe tècnic del departament corresponent de la direcció territorial de la Conselleria de Benestar Social.
  
Artícle 17. Sistema i termini de justificació de les prestacions.
  
1. La corresponent direcció territorial de la Conselleria de Benestar Social establirà l'adequat seguiment de la despesa objecte de la subvenció. Els beneficiaris d'aquestes ajudes estaran obligats a lliurar, a requeriment d'aquesta, tots aquells documents, factures, manaments de pagament, etc, que siguen necessaris per a justificar la quantia de la despesa efectuada en relació amb l'objecte subvencionat.
  
2.La justificació de la despesa, i/o l'adopció del comportament per part dels beneficiaris, objecte de la subvenció no es podrà realitzar amb posterioritat al 31 de gener de 2001. Excepcionalment, la Direcció General de la Família, Menor i Adopcions, podrà admetre, fora d'aquest termini, documentació acreditativa de l'activitat objecte de la subvenció, sempre que el retard obeïra a causes no imputables al beneficiari d'aquesta.
  
Article 18. Desistiment sense efectes, minoració de les ajudes econòmiques i revisió d'aquestes.
  
1. Podran efectuar-se resolucions de desistiment sense efectes, minoració, revisió o modificació de les ajudes concedides, en els supòsits següents:
  
a) De conformitat amb el que disposa l'article 47.8 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Pública de la Generalitat Valenciana, quan es produïsca qualsevol alteració de les condicions tingudes en compte per a la concessió de la subvenció, i en tot cas, l'obtenció concorrent de subvencions i ajudes atorgades per unes altres administracions públiques o d'altres ens públics o privats, podrà donar lloc a la modificació de la resolució de concessió.
  
b) Es podrà dictar una resolució de desistiment sense efectes o minoració i, en tot cas, de reintegrament de les quantitats rebudes, en els supòsits de l'article 47.9 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
2. El procediment s'iniciarà per la direcció territorial de Benestar Social, com a conseqüència de la pròpia iniciativa de l'òrgan competent, d'una ordre superior, de la petició raonada d'altres òrgans, o de la formulació d'una denúncia.
  
En la tramitació del procediment es garantirà, en tot cas, per la direcció territorial de la Conselleria de Benestar Social, el dret d'audiència de l'interessat.
  
El termini màxim per a resoldre serà de sis mesos des del moment en què va ser incoat l'expedient de desistiment sense efectes de l'ajuda, minoració, revisió o modificació.
  
3. Les quantitats que s'hauran de reintegrar tindran la consideració d'ingrés de dret públic als efectes del procediment aplicable a la seua cobrança.
  
4. En els casos de nul·litat, anul·labilitat i rectificació d'errors dels actes administratius que van servir de base a la concessió d'aquestes ajudes valdrà allò que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Disposicions Addicionals
  
Primera.
  
La consignació pressupostària corresponent a la línia de subvenció assenyalada en l'article 16.1 és de 56.164.941 PTA (132.222'66 euros).
  
Aquests crèdits tenen caràcter limitador i no podran concedir-se subvencions una vegada que s'hagen esgotat, circumstància que es publicarà en el DOGV.
  
Els aspectes regulats en aquesta ordre s'aplicaran sense perjuí de totes les normes que regisquen el règim jurídic pressupostari de l'administració de la Generalitat Valenciana. Si la corresponent Llei de Pressupostos o la normativa aplicable establiren condicions distintes s'aplicaran les que corresponguen.
  
Segona.
  
En cap cas es podran subvencionar a l'empara d'aquesta ordre els acolliments realitzats durant el període assenyalat en el seu article 1, que complint els criteris de acolliment d'urgència - diagnòstic hagen sigut ja subvencionats a l'empara de l'Ordre de 29 de novembre del 2000, de la Conselleria de Benestar Social, per la qual es regulen i convoquen ajudes dirigides al sosteniment dels programes, serveis i centres d'atenció especialitzada a menors i prestacions econòmiques individualitzades d'acolliment familiar, per a l'exercici 2001.
  
Disposicions Finals
  
Primera.
  
S'autoritza la Secretaria General de la Conselleria de Benestar Social i a la Direcció General de la Família, Menor i Adopcions a elaborar les instruccions de desenvolupament d'aquesta ordre.
  
Segona.
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera.
  
Contra les bases d'aquesta convocatòria, es podrà interposar de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, potestativament recurs de reposició davant del mateix òrgan que l'ha dictat, en el termini d'un mes a comptar des de l'endemà de la seua publicació, o ben pot interposar-se directament recurs contenciós administratiu davant de la Sala Contenciósa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciósa Administrativa, sense perjuí que puguen interposar qualsevol altre recurs que consideren convenient.